ઓલ્ડ સ્ટ્રર બ્રીજ વિલેજ ; બોસ્ટનની આધુનિક દુનિયાથી બહાર નિકળી ને ઓલ્ડ સ્ટર બ્રીજ વિલેજ આવો એટલે તદ્દન વિપરીત અને વિશુધ્ધ અનુભૂતિનો અનુભવ થાય.અહીં ઘણું વિશાળ હીસ્ટ્રી મ્યુઝીયમ છે .જે તમને ૧૮૩૦ના ન્યુ ઇંગ્લેન્ડના ગ્રામ્ય જીવનનો પરિચય કરાવે.જુના સમયના લગભગ ૪૦ જેટલા અસલ મકાનો છે જ્યાં તે સમયના ઘર,સ્કુલ,કન્ટ્રી સ્ટોર,પ્રીન્ટીંગ પ્રેસ,પોટરી,જુતાની દુકાન,કાગળની મીલ,સુથારી-લુહારી દુનિયાની સફર કરાવે.અહીં દરેક સિઝન પ્રમાણે અલગ-અલગ પ્રવૃતિની પણ લહેજત લેવા મળે.શાળાના પુસ્તકીયા ભણતરથી બહાર ૧૯મી સદીની જીંદગી જાણવાની તક અપાય છે.